
COMISIA PENTRU ADMINISTRAŢIE  PUBLICĂ ȘI AMENAJAREA TERITORIULUI

	
	Bucureşti, 24 aprilie 2018
Nr. 4c-6/154
           


PLx. 191/2018                                                                                                                                                                                                            


Către,
BIROUL PERMANENT AL
CAMEREI DEPUTAȚILOR
           
Vă înaintăm alăturat RAPORTUL asupra propunerii legislative  pentru modificarea şi completarea art. 16 din Legea nr. 215 din 11 noiembrie 2016 privind ceremoniile oficiale, trimisă spre dezbatere în fond Comisiei pentru administraţie publică și amenajarea teritoriului cu adresa nr. Plx. 191/2018 din 10 aprilie 2018.
VICEPREŞEDINTE
Ion CĂLIN

COMISIA PENTRU ADMINISTRAŢIE  PUBLICĂ ȘI AMENAJAREA TERITORIULUI

	
	Bucureşti, 24 aprilie 2018

Nr. 4c-6/154
           


PLx. 191/2018                                                                                                                                                                                                            
RAPORT
asupra propunerii legislative  pentru modificarea şi completarea art. 16 din Legea nr. 215 din 11 noiembrie 2016 privind ceremoniile oficiale

  În conformitate cu prevederile art. 95 din Regulamentul Camerei Deputaţilor, republicat, cu modificările și completările ulterioare, Comisia pentru administraţie publică și amenajarea teritoriului a fost sesizată spre dezbatere, în fond, cu  propunerea legislativă pentru modificarea şi completarea art. 16 din Legea nr. 215 din 11 noiembrie 2016 privind ceremoniile oficiale, trimisă cu adresa nr. Plx. 191 din 10 aprilie 2017,  înregistrată sub nr.4c-6/154 din 11 aprilie 2018.
Potrivit prevederilor art. 75 din Constituţia României, republicată şi ale art. 92 din Regulamentul Camerei Deputaţilor, republicat, cu modificările și completările ulterioare Camera  Deputaţilor este Cameră decizională.

Senatul, în calitate de primă Cameră sesizată, a respins propunerea legislativă în ședința din 4 aprilie 2018.

Consiliul Legislativ a avizat favorabil propunerea legislativă cu observații și propuneri, conform avizului nr. 2 din 3 ianuarie 2018.

Guvernul, prin punctul de vedere nr.392 din 16.03.2018, lasă la latitudinea Parlamentului să decidă asupra oportunității adoptării acestei inițiative legislative. 
Comisia pentru drepturile omului, culte şi problemele minorităţilor naţionale a avizat negativ inițiativa legislativă, conform avizului nr.4c-5/189/18.04.2018.

Comisia pentru politică externă a avizat negativ inițiativa legislativă, conform avizului nr.4c-13/9/17.04.2018.

Propunerea legislativă are ca obiect de reglementare modificarea art.16 alin.(3) din Legea nr.215/2016, în sensul creării posibilităţii unor noi categorii de entităţi sau persoane de a depune coroane de flori în cadrul ceremoniilor oficiale.


În conformitate cu prevederile art. 61 din Regulamentul Camerei Deputaţilor, republicat, cu modificările și completările ulterioare, membrii Comisiei au examinat propunerea legislativă în şedinţa din  24 aprilie 2018.


La lucrările Comisiei au fost prezenţi 22 deputaţi din totalul de 25 membri.

 Membrii Comisiei au luat în dezbatere propunerea legislativă, avizul Consiliului Legislativ și punctul de vedere al Guvernului și au hotărât, cu majoritate de voturi (3 voturi împotrivă), respingerea propunerii legislativă pentru modificarea şi completarea art. 16 din Legea nr. 215 din 11 noiembrie 2016 privind ceremoniile oficiale, întrucât extinderea sferei persoanelor care pot depune coroane de flori în cadrul ceremoniilor oficiale conduce la prelungirea peste o limită accesptabilă a duratei de desfășurare a ceremoniilor militare și la crearea condițiilor de apariție a unor situații nedorite în rândul personalului participant, prin atingerea unor limite fizice, în special în condiții meteo nefavorabile. Totodată, legislația actuală nu împiedică depunerea de coroane și de către alte persoane după încheierea ceremoniei oficiale.
  În raport cu obiectul şi conţinutul reglementării, proiectul de lege face parte din categoria legilor ordinare.
               
VICEPREŞEDINTE,


     SECRETAR,  

    
         
         Ion CĂLIN 


     
 Angelica FĂDOR
Sef serviciu, Sofia Chelaru

Consilier parlamentar, Nicoleta Toma       

